শেহতীয়াকৈ দীপাৱলী উপলক্ষে কেৰালাত ২৪০ খন নাও চলাচল কৰা বুলি দাবী কৰি সামাজিক মাধ্যমত ভাইৰেল হৈ পৰিছে বিশাল অজগৰৰ আকৃতিৰ উজ্জ্বলি থকা নাৱৰ এটা পুৰণি ভিডিঅ'।অৱশ্যে এই ভাইৰেল ভিডিঅ'টোৰ লগতে কেপচনত ভিডিঅ'টো কেৰালাৰ বুলি উল্লেখ আছে যদিও হায়দৰাবাদত অৱস্থিত মন্দিৰ "শ্ৰী মহানকলেশ্বৰ দেৱালয়ম, মিৰালম মণ্ডী"ৰ নাম উল্লেখ কৰা হৈছে।
এই ভিডিঅ'টো সামাজিক মাধ্যমত ব্যাপকভাৱে শ্বেয়াৰ কৰা হৈছে। বৰুণ ৰাষ্টোগী নামৰ প্ৰফাইলৰ পৰা ফেচবুকত শ্বেয়াৰ কৰা পোষ্টটোত দেখা অনুসৰি এই ভিডিঅ'টোৱে প্ৰায় ১০ হাজাৰ ভিউ লাভ কৰা লগতে আৰু ১৯০ তকৈও অধিকবাৰ ইয়াক শ্বেয়াৰ কৰা হৈছে।
কিন্তু দুখৰ বিষয় যে ভাৰতৰ বুলি প্ৰচাৰিত হোৱা এই ভিডিঅ'টো প্ৰকৃতাৰ্থত চীনৰ গুৱাংচি ঝুৱাং স্বায়ত্তশাসিত অঞ্চলৰ অন্তৰ্গত ইউলং নদীৰ হে দৃশ্য । ২০২২ চনৰ ১৯ মে'ত চীনৰ পৰ্যটন দিৱস উপলক্ষে কেইবাখনো বাঁহৰ ৰাফ্টেৰে এখন অজগৰ আকৃতিৰ নাওঁ গঠন কৰা হৈছিল আৰু তাকেই কেৰালাৰ বুলি উল্লেখকৰি সামাজিক মাধ্যমত শ্বেয়াৰ কৰা হ'ল এই ভিডিঅ'টো ।
চীনৰ গ্ল'বেল টেলিভিছন নেটৱৰ্ক (CGTN) নামৰ এটা চৰকাৰী ইংৰাজী ভাষাৰ বাতৰি চেনেলৰ এটা প্ৰতিবেদনতো একেধৰণৰ ভিডিঅ' দেখা পোৱা গৈছিল।
আনহাতে ২০২২ চনৰ ৩১ মে'ৰ পৰা চিজিটিএনৰ এক প্ৰতিবেদনত উল্লেখ কৰা হৈছে যে ভিডিঅ'টোত গুৱাংচি ঝুয়াং স্বায়ত্তশাসিত অঞ্চলৰ ইউলং নদীত এখন দীঘলীয়া 'ড্ৰেগন নাও' দেখা গৈছে। পৰ্যটন আকৰ্ষণ বৃদ্ধিৰ বাবে ইউলং নদীত এই কাম কৰা হৈছিল।
ইয়াৰ উপৰিও কীৱৰ্ড সন্ধান কৰিলে গুৱাংচি চীনৰ এটা চৰকাৰী ৱেবছাইটৰ তথ্য অনুসৰি ২০২২ চনৰ ২০ মে'ত এই নাৱৰ বিষয়ে এটা প্ৰতিবেদন প্ৰকাশ কৰা হৈছিল ।
অঞ্চলটোৰ পৰ্যটন বৃদ্ধিৰ লক্ষ্য আৰু চীনৰ দ্বাদশ পৰ্যটন দিৱস উদযাপনৰ বাবে ইউলং নদীৰ মাজেৰে এখন অজগৰ আকৃতিৰ নাও যাত্ৰা কৰিছিল। সেয়েহে এই কথা স্পষ্টকৈ ক'ব পাৰি যে 'ড্ৰেগন ব'টৰ এই ভিডিঅ'টো ভাৰতৰ কোনো কাৰণতে নহয় বা হ'ব নোৱাৰে ।
সাংসদ-বিধায়কক লগত লৈ পুনৰ কিয় গুৱাহাটীলৈ আহিছে মহাৰাষ্ট্ৰৰ মুখ্যমন্ত্ৰী একনাথ ছিন্দে ?
কোনজন ক্ৰিকেটাৰে ক'লে -'ভাৰত আৰু পাকিস্তানৰ মাজত টি-২০ বিশ্বকাপৰ ফাইনেল চাব নিবিচাৰো "
"ভইচ ২৪×৭" হৈছে অসম তথা উত্তৰ-পূবৰ লগতে বিশ্বৰ যোগাত্মক খবৰ সমূহ জনমানসত দাঙি ধৰিবলৈ প্ৰয়াস কৰা এক ব্যতিক্ৰমী আৰু সুকীয়া ডিজিটেল মঞ্চ । সমাজ, ৰাজনীতি, সংস্কৃতি, সাহিত্য, আইন আৰু অৰ্থনীতিৰ প্ৰতি বিশেষ দৃষ্টি ৰাখি লগতে স্থানীয় ঘটনাবোৰৰ ওপৰত আলোকপাত কৰা আমাৰ অন্যতম উদ্দেশ্য।
